钦定古今图书集成/明伦汇编/官常典/第099卷 > 岷恭王徽煣
## 钦定古今图书集成/明伦汇编/官常典/第099卷 > 岷恭王徽煣

按《明外史岷庄王传》：“恭王徽煣，岷庄王楩子也，景泰
元年袭。初，世子徽焲，宣德初，讦其弟徽煣诽谤仁庙，
宣宗疑其诈，召徽焲、徽煣及所连阉竖至京面质，事
果诬斩阉竖，而遣徽煣等归。徽煣嗣位。弟广通王徽
煠，有勇力，家人段友洪以技术得宠，后军都事于利
宾言徽煠有异相，当主天下，遂谋乱作伪。敕分遣友”
洪及蒙能、陈添仔入苗中，诱都廒塞苗杨文伯、天柱
塞苗金龙，锡以银印、金币，使发兵攻武冈。文伯等不
敢受，友洪为徽煣所执。都御史李实以闻。遣驸马都
尉焦敬、中官李琮征徽煠入京师。湖广总督王来、总
兵官梁瑶复发阳宗王徽焟通谋状，亦征入。皆除爵，
幽高墙。时景泰二年也。四年徽煣请入朝。不许。天顺
七年薨。子《顺王》音嗣。